pedagogikaliq texnologiya

Usi joqarida aytilg`anlarg`a negizlenip, du`n`ya bilimlendiriw standarti talaplarina
muwapiq du`zilgen, ma`mleketlik bilimlendiriw standartina sayma-say bilim beriwdi xa`m bilim
aliwdi, uliwma insaniy xa`m milliy paziyletler ruwxinda ta`rbiyalawdi xa`m ta`rbiyalaniwdi
ta`miyinleytug`in, bir-biri menen baylanisli, birgelikte xa`reket etetug`in sistemalar jiyindisin
pedagogikaliq texnologiya dep ataymiz.
Mug`allimnin` oqiwshilar menen birgelikte oqitiw jumislarinin` aldin-ala jobalastirilg`an
maqsetin iske asiriw ushin oqitiw protsesin sho`lkemlestiriw tu`rlerin, usillarin, qurallarin,
metodlarin qollap xa`m sabaq barisin bir qa`lipte izbe-iz basqarip aqirg`i na`tiyjege erisiw
sistemasin
oqitiw texnologiyasi dep ataymiz. Ol bir-biri menen tig`iz baylanisqan to`rt quramli
bo`limnen turadi: 1. Sabaqti jobalastiriw. 2. Jobani tolig`i menen orinlap ku`tilgen aqirg`i
na`tiyjege erisiw. 3. Oqiwshinin` bilimin, eplilik, ko`nlikpelerin reyting tekseriw xa`m baxalaw.
4. Sabaqti juwmaqlaw, za`ru`rligine qaray oqiwshilarg`a u`y tapsirmasin beriw.
O`zin-o`zi tekseriw xa`m baxalaw ushin sorawlar,
ma`seleler, tapsirmalar xa`m testler
1.Oqitiw metodi dep nege aytamiz?.Misallar menen tu`sindirin`
2. Oqitiw usili degenimiz ne?.Oqitiw metodi menen oqitiw usilinin` bir-biri menen
baylanisin xa`m o`zgesheligin tu`sindirin`.
3.Oqitiw qurali degenimiz ne xa`m ol qanday tu`rlerge bo`linedi?
4. Orayliq Aziyanin` ulli pedagog alimlari oqitiw metodlari xaqqinda qanday pikirler
bayan qilg`an?
5.Xa`zirgi waqitta oqitiw metodlarina qanday talaplar qoyiladi?
6. Oqitiw metodlarin tu`rlerge bo`liwde qanday ilimiy-a`meliy ta`jiriybelerdi
bilesiz?.Oqitiw metodlarin qanday tu`rlerge bo`liwdin` ta`repdarisiz?
1.
Awiz-eki, ko`rsetpeli, a`meliy, mashqalali, induktiv, deduktiv xa`m interaktiv
oqitiw metodlari qanday didaktikaliq maqsetlerde qollaniladi?
2.
Sizin` qa`nigeligin`iz pa`nin oqitqanda qaysi oqitiw metodlari ko`birek
qollaniladi? Misallar keltirin`.
3.
Aldin`g`i xa`m novator mug`allimler ta`jiriybesinde da`stu`riy emes qanday
oqitiw metodlari qollaniladi?
4.
Sabaqta oqitiwdin` texnikaliq qurallarinan qanday maqsette paydalaniladi?
5.
A`n`gime, gu`rrin` metodi dep nege aytamiz?.Olardin` bir-birinen o`zgesheligin
misallar menen da`lillep berin`.
6.
Sizin` qa`nigeligin`iz pa`nin oqitqanda qanday didaktikaliq oyinlar, jumbaqlar,
jan`iltpashlar, naqil-maqallar xa`m basqatirma-lar qollaw mu`mkin?
7.
Oqitiw metodlarin tan`law xa`m qollaniw nege baylanisli boladi?
8.
Pedagogikaliq texnologiya degenimiz ne?. Sizin` qa`nigeligin`iz pa`nin oqitqanda
qanday pedagogikaliq texnologiya qollaniladi?.
9.
Oqitiw texnologiyasi, pedagogikaliq texnika dep nege aytamiz, olardin` bir-biri
menen baylanisi xa`m o`zgesheligi qanday?
10. Oqiwshilardi o`zbetinshe erkin pikirlewge u`yretiwde, olardin` do`retiwshilik oylawin
xa`m uqiplig`in rawajlandiriwda qanday pedagogikaliq texnologiya qollaniladi?
11. Pedagogikaliq protsesste araliqtan oqitiw, komp`yuter, internet, pedagogikaliq, xabar
xa`m baylanis texnologiyalari ken` tu`rde qollanilmaqta. Usig`an baylanisli jan`a a`sirde oqitiw
metodlarinda qanday jan`aliqlar boladi dep oylaysiz?
12. Tariyx mug`allimi ulli sa`rkarda A`mir Temur azatliq xa`m eldin` birligin ornatiwdag`i
gu`reslerinin` jen`islerin bayan etti. Biraq jen`islerinin` sebeplerin aytpadi, oni oqiwshilarg`a
xa`r kim o`zbetinshe tabiwdi usindi. Mug`allim sabaqti qaysi oqitiw metodi menen alip
barmaqshi?
13. Geografiya mug`allimi Qaraqalpaqstan Respublikasinin` geografiyasin o`tkende
oqiwshilarg`a kontur kartada tiykarg`i sanaat qalalarin, jollardi, da`r`ya xa`m ko`llerdi,
rayonlardi belgilewdi usindi. Sabaqti usinday o`tkende mug`allim qaysi oqitiw metodin
qollang`an boladi?.
14. Qa`nigeligin`iz pa`ni boyinsha mashqalali oqitiw metodlarin qollanip o`tiletug`in bir
sabaqtin` joba konspektisin du`zin`.
15. Interaktiv metodinin` o`zgesheligi xa`m artiqmashlig`i xaqqinda sabaqta shig`ip
so`ylewge tayarlanin`?
16. Bilim, eplilik, ko`nlikpelerdi o`zlestiriwge, biliw uqip-liqlarin rawajlandiriwg`a xa`m
du`n`yag`a ko`z-qarasti qa`liplestiriwge ja`rdem beretug`in mug`allim menen oqiwshilardin`
birgeliktegi xizmetinin` usillari qanday tu`sinikti an`latadi?. A) Oqitiw nizam-liqlari V) Oqitiw
printsipleri S) Oqitiw qag`iydalari D) Oqitiw usillari, E) Oqitiw metodlari
17. Ko`rsetpeli oqitiw metodlari qaysi juwapta berilgen?. A) A`n`gime, gu`rrin`, lektsiya
V) Demonstratsiya, illyustratsiya, baqlaw S) Izlep tap-tiriw, izertlew, mashqalali bayan etiw. D)
Induktsiya, deduktsiya. E) Shi-nig`iw, a`meliy xa`m grafikaliq jumis.
18.Qaysi oqitiw metodlari awiz-eki oqitiw metodlari tu`rlerine kiredi?. A) Baqlaw,
a`n`gime, gu`rrin`, Eksperiment V) Shinig`iw, labora-toriyaliq, a`meliy, grafikaliq jumis S)
A`n`gime, gu`rrin`, tu`sindiriw, sabaqliq penen islew, lektsiya D) Baqlaw, demonstratsiya,
illyustratsiya E)Mashqalali bayan etiw, izlep taptiriw, izertlew
19. A`meliy oqitiw metodlari ko`rsetilgen juwapti tabin`? A) Eks-periment, test,
anketa,interv`yu V) Baqlaw, demonstratsiya, illyustratsiya S) Interaktiv, izlep taptiriw, izertlew
D) Shinig`iw, laboratoriyaliq, a`meliy xa`m grafikaliq jumis. E) Gu`rrin`, a`n`gime, tu`sindiriw,
lektsiya.
20. Oqiwshilardin` kontur karta menen islewi qaysi oqitiw metodina jatadi. A) Interaktiv
V) Shinig`iw S) Izertlew D) Awizeki E) Duris juwap joq.
21.Oqiwshilar qubilisti o`zbetinshe ju`zege shig`arsa, olardi xa`rta`repleme baqlasa xa`m
baqlaw na`tiyjesinde uliwma juwmaq shig`arsa sabaq qanday oqitiw metodi menen o`tilgen
esaplanadi? A) Eksperiment V) Interaktiv S) Izertlew D) Shinig`iw E) Laboratoriyaliq jumis.
22. Sabaq sho`lkemlestirilse, maqseti aytilsa, sabaqtin` bag`dar-lamasi oqiwshilarg`a
tarqatilsa, a`debiyatlar menen ta`miyinlense, oqiwshilar sabaq bag`darlamasindag`i sorawlarg`a,
tapsirmalarg`a o`zbetinshe juwap tapsa xa`m juwaplar dodalansa, sabaq juwmaqlanip u`yge
tapsirma berilse sabaqta qanday oqitiw texnologiyasi qol-lanilg`an boladi? A) Xabar
texnologiyasi; V) Baylanis texnologiyasi; S) Modul texnologiyasi; D) Reyting texnologiyasi; E)
Komp`yuter texnologiyasi.
23. O`zin`izdin` qa`nigeligin`iz boyinsha sabaqlardi baqlan` xa`m mina sorawlarg`a
juwap tabin`? A) Sabaq qaysi sabaq tu`ri menen o`tildi? B) Oqiwshilarg`a sabaq maqsetinin`
tu`sindiriliwi qanday boldi? V) Sabaqta qanday pedagogikaliq xa`m oqitiw texnologiyasi
qollanildi, qanday oqitiw metodlarinan paydalanildi. G) Sabaqta qanday jumis tu`rleri
sho`lkemlestirildi? D) Qanday didaktikaliq oyinlar oynaldi? E) Oqiwshilardin` sabaqqa jedelli
qatnasi qanday? J) Sabaqta qanday ko`rsetpeli xa`m texnikaliq qurallar qollaniladi? Z) Sabaq
Sizge unadima, unamasa ne ushin unamadi?